̑ко вседержи́телю, бж҃е ѻтє́цъ и гдс̑и млс̑ти, ро́да сме́ртнагѡ же и безсме́ртнагѡ и вся́кагѡ єстества̀ человѣ́ческагѡ содѣ́телю, составля́емагѡ же и па́ки разрѣша́емагѡ, живота́ же и сконча́нія, є́же здѣ̀ пребыва́нія и є́же та́мѡ преложе́нія:лѣ̂та измѣря́яй живы̂мъ и времена̀ уставля́яй сме́рти:низводя́й во а́дъ и возводя́й:связу́яй въ не́мощи и ѿпуща́яй въ си́лѣ:настоя̂щая потре́бнѣ стро́яй и бу̂дущая поле́знѡ управля́яй:сме́ртнымъ жа́ломъ уя́звенныхъ воскрс̑нія наде́ждами веселя́яй!́мъ у̀бо, влд̑ко всѣ́хъ, бж҃е сп҃си́телю на́шъ, наде́ждо всѣ́хъ концє́въ землѝ и су́щихъ въ мо́ри дале́че, и́же, и въ се́й послѣ́дній и вели́кій сп҃си́тельный де́нь пятдеся́тницы пра́здника, та́йну ст҃ы́я и єдиносу́щныя и соприсносу́щныя и нераздѣли́мыя и неслія́нныя тро̑цы показа́вый на́мъ, и наи́тіе и прише́ствіе ст҃а́гѡ и животворя́щагѡ твоегѡ̀ дх҃а въ ви́дѣ ѻ́гненныхъ язы́кѡвъ на ст҃ы̂я твоя̂ апс̑лы излія́вый, и бл҃говѣ́стники тѣ́хъ поста́вивый бл҃гочести́выя на́шея вѣ́ры, и исповѣ́дники и проповѣ́дники и́стиннагѡ бг҃осло́вія показа́вый:и́же и въ се́й всесоверше́нный и сп҃си́тельный пра́здникъ ѡчищє́нія у́бѡ мл҃твєнная ѡ ѝже во а́дѣ держи́мыхъ сподо́бивый пріима́ти, вели̂кія же подава́яй на́мъ надє́жды ѡслабле́нія содержи̂мымъ ѿ содержа́щихъ я̀ скве́рнъ, и утѣше́нію тобо́ю низпосла́тися:услы́ши на́съ смире́нныхъ и твои́хъ ра̂бъ моля́щихся тѝ, и упоко́й ду́шы рабѡ́въ твои́хъ, пре́жде усо́пшихъ, на мѣ́стѣ свѣ́тлѣ, на мѣ́стѣ ѕла́чнѣ, на мѣ́стѣ прохлажде́нія, ѿѻну́дуже ѿбѣжѐ вся́кая болѣ́знь, печа́ль и воздыха́ніе, и учинѝ ду́хи и́хъ въ селе́ніихъ првд̑ныхъ, и ми́ра и ѡслабле́нія сподо́би ѝхъ:я́кѡ не ме́ртвіи восхва́лятъ тя̀, гдс̑и, нижѐ су́щіи во а́дѣ исповѣ́даніе де́рзнутъ принестѝ тебѣ̀:но мы̀ живі́и бл҃гослови́мъ тя̀ и мо́лимъ, и ѡчисти́тєльныя мл҃твы и жє́ртвы прино́симъ тебѣ̀ ѡ душа́хъ и́хъ